CELEX: C2007/315/16
Language: da
Date: 2007-12-22 00:00:00
Title: Sag C-457/05: Domstolens dom (Fjerde Afdeling) af 4. oktober 2007 — Schutzverband der Spirituosen-Industrie eV mod Diageo Deutschland GmbH (anmodning om præjudiciel afgørelse fra Landgericht Wiesbaden — Tyskland) (Frie varebevægelser — direktiv 75/106/EØF — tilnærmelse af medlemsstaternes lovgivning — færdigpakninger af væsker — pakning i bestemte volumenstørrelser — artikel 5, stk. 3, litra b) og d) — Baileys Minis — salg i færdigpakninger med en volumenstørrelse på 0,071 l)

22.12.2007   
            
            
               DA
            
            
               Den Europæiske Unions Tidende
            
            
               C 315/10
            
         Domstolens dom (Fjerde Afdeling) af 4. oktober 2007 — Schutzverband der Spirituosen-Industrie eV mod Diageo Deutschland GmbH (anmodning om præjudiciel afgørelse fra Landgericht Wiesbaden — Tyskland)
   (Sag C-457/05) (1)
   
   (Frie varebevægelser - direktiv 75/106/EØF - tilnærmelse af medlemsstaternes lovgivning - færdigpakninger af væsker - pakning i bestemte volumenstørrelser - artikel 5, stk. 3, litra b) og d) - Baileys Minis - salg i færdigpakninger med en volumenstørrelse på 0,071 l)
   (2007/C 315/16)
   Processprog: tysk
   Den forelæggende ret
   Landgericht Wiesbaden
   Parter i hovedsagen
   
      Sagsøger: Schutzverband der Spirituosen-Industrie eV
   
      Sagsøgt: Diageo Deutschland GmbH
   Sagens genstand
   Anmodning om præjudiciel afgørelse — Landgericht Wiesbaden — fortolkning af EF-traktatens artikel 28 og 30 — gyldighed af artikel 5, stk. 3, litra b), andet afsnit, andet punktum, sammenholdt med artikel 5, stk. 3, litra d), i Rådets direktiv 75/106/EØF af 19. december 1974 om tilnærmelse af medlemsstaternes lovgivning om færdigpakning af visse væsker i bestemte volumenstørrelser (EFT L 42, s. 1), som ændret, sammenholdt med punkt 4 i bilag III til samme direktiv — forbud mod markedsføring i andre medlemsstater af alkoholholdige drikkevarer med en volumenstørrelse på 0,071 l, som er lovligt fremstillet og/eller markedsført i Irland eller Det Forenede Kongerige — Baileys Minis
   Konklusion
   Artikel 5, stk. 3, litra d), i Rådets direktiv 75/106/EØF af 19. december 1974 om tilnærmelse af medlemsstaternes lovgivning om færdigpakning af visse væsker i bestemte volumenstørrelser, senest ændret ved akten vedrørende vilkårene for Den Tjekkiske Republiks, Republikken Estlands, Republikken Cyperns, Republikken Letlands, Republikken Litauens, Republikken Ungarns, Republikken Maltas, Republikken Polens, Republikken Sloveniens og Den Slovakiske Republiks tiltrædelse og tilpasningerne af de traktater, der danner grundlag for Den Europæiske Union, skal fortolkes således, at færdigpakninger i volumenstørrelser på 0,071 l, der indeholder de i bilag III, punkt 4, i direktivet nævnte væsker, og som lovligt er fremstillet og markedsført i Irland eller Det Forenede Kongerige, ligeledes må markedsføres i de andre medlemsstater.
   Artikel 5, stk. 3, litra b), andet afsnit, sidste punktum, i direktiv 75/106/EØF, som ændret ved den nævnte akt, sammenholdt med artikel 5, stk. 3, litra d), er ugyldig, for så vidt som volumenstørrelsen 0,071 l ikke indgår i de nominelle volumener, der i de harmoniserede fællesskabsbestemmelser er anført i bilag III, punkt 4, kolonne I, i direktivet.
   
      (1)  EUT C 131 af 3.6.2007.